
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1552 

“ ' 3Αυγούστου 1999 


ΑΠΟΦΑΣΕΙ Σ 

Αριθ. Δ6/Φ1/ΟΙΚ. 12160 

Διαδικασία επιλογής υποψήφιων ηλεκτροπαραγωγών για 
έκδοση αδειών εγκατάστασης μικρών υδροηλεκτρι¬ 
κών έργων με τη βέλτιστη αξιοποίηση του διαθέσιμου 
υδατικού δυναμικού της Χώρας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) το Ν. 1558/1985 «Κυβέρνηση και Κυβερνητικά Οργα¬ 
να» (ΦΕΚ Α 381), όπως ισχύει, σε συνδυασμό με το Π.Δ. 
381/1989 "Περί Οργανισμού του Υπουργείου Βιομηχα¬ 
νίας, Ενέργειας και Τεχνολογίας». (ΦΕΚ Α168) και το Π. Δ. 
27/1996 (ΦΕΚ Α19) «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης 1 (ΦΕΚ Α19), 

β) τις διατάξεις της παρ. 1 του άρθρου 5 του Ν. 
2244/1994 «Ρύθμιση θεμάτων ηλεκτροπαραγωγής από α¬ 
νανεώσιμες πηγές ενέργειας και από συμβατικά καύσιμα 
και άλλες διατάξεις» (ΦΕΚ Α168), 
γ) το Ν. 2647/1998“Μεταβίβαση αρμοδιοτήτων στις Πε¬ 
ριφέρειες και την Αυτοδιοίκηση και άλλες διατάξεις” (ΦΕΚ 

Α237), , . 

δ) την Απόφαση του Υπουργού τ. Βιομηχανίας, Ενέργει¬ 
ας και Τεχνολογίας Δ6/Φ1/ΟΙΚ.8295/19.4.1995 «Α. Διαδι¬ 
κασίες και δικαιολογητικά που απαιτούνται για την έκδο¬ 
ση των αδειών εγκατάστασης και λειτουργίας σταθμών η¬ 
λεκτροπαραγωγής τα καταβλητέα παράβολα καθώς και 
κάθε άλλη αναγκαία λεπτομέρεια. Β. Καθορισμός γενικών 
τεχνικών και οικονομικών όρων των συμβάσεων μεταξύ 
παραγωγών και ΔΕΗ, λεπτομέρειες διαμόρφωσης των τι¬ 
μολογίων καθώς και όροι διασύνδεσης» (ΦΕΚ Β 385), 
ε) την Απόφαση της Υπουργού Ανάπτυξης 
Δ6/Φ1/51298/2.8.1996 «Τροποποίηση και ανπκατάσταση 
διατάξεων καθώς και διόρθωση παροραμάτων της Από¬ 
φασης του Υπουργού Βιομηχανίας, Ενέργειας και Τεχνο¬ 
λογίας με αριθ. πρωτ. Δ6/Φ1/ΟΙΚ.8295/ /19.4.1995 (ΦΕΚ 
385/Β/10.5.1995)» (ΦΕΚ Β 766), 
στ) την ανάγκη ορθολογικής εκμετάλλευσης του διαθέσι¬ 
μου υδατικού δυναμικού της Χώρας με την καθιέρωση α¬ 
ξιολογικών διαδικασιών επιλογής των ενδιαφερομένων που 
επιτυγχάνουν τη βέλτιστη αξιοποίηση δεδομένης θέσης, 
ζ) το γεγονός ότι η εφαρμογή της παρούσας απόφασης 
δεν επιφέρει οικονομική επιβάρυνση στο Ελληνικό Δημό¬ 
σιο, αποφασίζουμε: 


Άρθρο 1 

Πεδίο εφαρμογής 

1. Οι ρυθμίσεις της παρούσας απόφασης εφαρμόζονται 
σε όλες τις περιπτώσεις κατά τις οποίες μετά τη έναρξη ι¬ 
σχύος της θα υποβληθούν για την αξιοποίηση μιας θέσης 
κατασκευής μικρού υδροηλεκτρικού έργου ένα ή περισ¬ 
σότερα αιτήματα για έκδοση αδειών εγκατάστασης από 
αυτοπαραγωγούς και ανεξάρτητους παραγωγούς στα 
πλαίσια του Ν. 2244/1994 όπως ισχύει. 

2. Οι ρυθμίσεις της παρούσας εφαρμόζονται και σπς 
περιπτώσεις αιτημάτων τα οποία θα έχουν υποβληθεί μέ¬ 
χρι την ανωτέρω ημερομηνία υπό τον όρο ότι δεν έχει εκ- 
δοθεί εντω μεταξύ υπέρ των ενδιαφερομένων προέγκρι¬ 
ση χωροθέτησης ή, για έργα εγκατεστημένης ισχύος μι¬ 
κρότερης του 1 Μνν, δεν έχει εγκριθεί η μελέτη 
περιβαλλοντικών επιπτώσεων σύμφωνα με τις διατάξεις 
τουΝ. 1650/1986 "Γιατην Προστασία του Περιβάλλοντος" 
(ΦΕΚ Α160) ή δεν έχει εκδοθεί άδεια ή εισήγηση για τη χο¬ 
ρήγηση άδειας χρήσης νερού ή ενιαίας άδειας χρήσης νε¬ 
ρών εκτέλεσης έργου αξιοποίησης υδατικών πόρων σύμ¬ 
φωνα με το Ν. 1739/1987 «Διαχείριση των Υδατικών Πό¬ 
ρων και άλλες διατάξεις» (ΦΕΚ Α 201). Σε περίπτωση κατά 
την οποία, παρά τη λήψη όλων των ενδιαμέσων εγκρίσε¬ 
ων του προηγουμένου εδαφίου της παρούσας, δεν έχει 
εκδοθεί άδεια εγκατάστασης μέσα σε χρονικό διάστημα 
έξι (6) μηνών από την έναρξη ισχύος της παρούσας, τα 
σχετικά αιτήματα υποβάλλονται στη διαδικασία της πα¬ 
ρούσας απόφασης. 

3. Για την υπαγωγή σπς ρυθμίσεις της παρούσας από¬ 
φασης αιτημάτων που θα έχουν υποβληθεί μέχρι την ημε¬ 
ρομηνία θέσης σε ισχύ της παρούσας οι αρμόδιες Υπηρε¬ 
σίες των Περιφερειών θα απευθύνουν συστημένο έγγρα¬ 
φο στους ενδιαφερομένους καλώντας τους να 
εκπονήσουν και υποβάλουν τις μελέτες που συντάσσο- 
νται σύμφωνα με την παρ. 2 του άρθρου 3 της παρούσας 
σε χρονικό διάστημα όχι μεγαλύτερο των τριών (3) μηνών 
από την έναρξη ισχύος της παρούσας. 

4. Εξαιρούνται των ρυθμίσεων της παρούσας αιτήματα 
για τα οποία κατά τη μεταβατική περίοδο της προηγούμε¬ 
νης παραγράφου θα έχει εκδοθεί τουλάχιστον μια από τις 
εγκρίσεις της παρ. 2 του παρόντος άρθρου. Επίσης εξαι¬ 
ρούνται των ρυθμίσεων της παρούσας έργα μικρών υ¬ 
δροηλεκτρικών σταθμών που έχουν αξιολογηθεί στα 
πλαίσια του Επιχειρησιακού Προγράμματος Ενέργειας 
και κριθεί επιλέξιμα για οικονομική υποστήριξη από εθνι¬ 
κούς και κοινοτικούς πόρους όπως τούτο βεβαιώνεται α- 

πό τις αρμόδιες υπηρεσίες των Υπουργείων Εθνικής Οι¬ 
κονομίας και Ανάπτυξης εκτός εάν για την ίδια θέση υφί- 
στανται περισσότερα του ενός αιτήματα με το αυτό ή πα¬ 
ρεμφερές χρηματοδοτικό καθεστώς. Σε κάθε περίπτωση, 
τα έργα αυτά προωθούνται για αδειοδότηση κατ’απόλυ- 
τη προτεραιότητα. 

Άρθρο 2 

Κριτήρια αξιολόγησης 

1 . Με σκοπό τη βέλτιστη αξιοποίηση του υφιστάμενου 
ανά θέση υδατικού δυναμικού για παραγωγή ενέργειας 
χωρίς επίπτωση στην οικολογική παροχή (30% της μέσης 
παροχής θερινών μηνών) και των ποσοτήτων νερού που 
απαιτείται για υδρευτικούς, αρδευτικούς και συναφείς 
σκοπούς, ως κύριο κριτήριο πρόκρισης των υποβαλλομέ- 
νων αιτήσεων ορίζεται ο λόγος του πραγματοποιούμενου 
ύψους ενεργειακής αξιοποίησης σε όγκο νερού ανά έτος 
προς το μέγιστο διαθέσιμο υδατικό δυναμικό σε όγκο νε¬ 
ρού ανά έτος εκφραζόμενος επί τοις εκατό (%). Ο λόγος 
αυτός καλείται εφεξής βαθμός ενεργειακής αξιοποίησης. 

2. Σχήματα κατασκευής μικρών υδροηλεκτρικών έργων 
στα οποία ο βαθμός ενεργειακής αξιοποίησης υπολείπε¬ 
ται του εβδομήντα πέντε τοις εκατό (75%) όπως τούτο βε¬ 
βαιώνεται με την προβλεπόμενη στο άρθρο 3 της παρού¬ 
σας γνωμοδότηση, δεν λαμβάνονται υπόψη κατά την πε¬ 
ραιτέρω αδειοδοτική διαδικασία και οι σχετικές αιτήσεις 
τίθενται στο αρχείο. 

3. Ειδικά για σχήματα κατασκευής μικρών υδροηλε¬ 
κτρικών έργων σε θέσεις για τα οποίες το μέγιστο διαθέ¬ 
σιμο υδατικό δυναμικό αντιστοιχεί σε ισχύ υπερβαίνουσα 
τα 5 Μνν αλλά όχι τα 10 Μνν επιτρέπεται η επίτευξη βαθ¬ 
μού ενεργειακής αξιοποίησης μικρότερου του 75 % με την 
προϋπόθεση ότι η τελικά εγκαθιστώμενη ισχύς Ιεγκ σε 
Μνν δεν θα υπολείπεται της προκύπτουσας από τον τύπο 

*εγκ =0 ’ 25 χ *διαθ +2 ’ 5 

όπου Ι 5 ια 0 η ισχύς σε Μνν που αντιστοιχεί στο μέγιστο 
διαθέσιμο υδατικό δυναμικό της υπ’ όψη θέσης. 

4. Σχήματα κατασκευής μικρών υδροηλεκτρικών έργων 
στα οποία βαθμός ενεργειακής αξιοποίησης ικανοποιεί 
τα όρια των προηγουμένων παραγράφων 2 και 3 , όπως 
τούτο βεβαιώνεται με τη γνωμοδότηση που προβλέπεται 
στο άρθρο 3 της παρούσας, προωθούνται στις αρμόδιες 
υπηρεσίες για την ολοκλήρωση των διαδικασιών έκδοσης 
των σχετικών αδειών εγκατάστασης. 

5. Για την ολοκλήρωση των διαδικασιών έκδοσης των 
σχετικών αδειών εγκατάστασης στην περίπτωση περισ¬ 
σοτέρων του ενός αιτημάτων για την ίδια θέση προωθεί¬ 
ται στις αρμόδιες Υπηρεσίες μόνο εκείνο το αίτημα για το 
οποίο επιτυγχάνεται ο μεγαλύτερος βαθμός ενεργειακής 
αξιοποίησης. 

Αρθρο 3 

Διαδικασία αξιολόγησης σχημάτων 
ενεργειακής αξιοποίησης 

1. Προκειμένης αδειοδότησης μικρού υδροηλεκτρικού 
έργου αρμόδιο όργανο για την αξιολόγηση του επιτυγχα¬ 
νόμενου βαθμού ενεργειακής αξιοποίησης του διαθέσι¬ 
μου υδατικού δυναμικού ορίζεται υπηρεσιακή μονάδα 
της Δημόσιας Επιχείρησης Ηλεκτρισμού (ΔΕΗ) μετά από 
απόφαση του αρμοδίου οργάνου διοίκησης της Επιχεί¬ 
ρησης. Στην περίπτωση κατά την οποία πρόκειται για έρ¬ 
γο στην κατασκευή του οποίου μετέχει η ΔΕΗ ή εταιρίες 
της συνιστώμενες σύμφωνα με τις διατάξεις της παρ. 1 β 
του άρθρου 1 του Ν. 2244/1994 όπως αντικατασιάθηκε με 
την παρ. 1 του άρθρου 23 του Νόμου 2516/97 (ΦΕΚ Α 


159), η αξιολόγηση μπορεί να ανατίθεται από το Υπουρ¬ 
γείο Ανάπτυξης σε άλλο φορέα του ευρύτερου Δημόσιου 
ή και του ιδιωτικού τομέα. Στην τελευταία περίπτωση η α¬ 
μοιβή θα καθορίζεται από το Υπουργείο Ανάπτυξης και θα 
βαρύνει τον ενδιαφερόμενο. 

2 . Κατά τη φάση προκαταρκτικής εξέτασης του αιτήμα¬ 
τος εγκατάστασης σταθμού ηλεκτροπαραγωγής με αξιο¬ 
ποίηση υδατικού δυναμικού σύμφωνά με τους όρους της 
παρ. ΙΑα του άρθρου 1 της υπουργικής απόφασης 
8295/1995, αντί της τεχνικής έκθεσης που συνοδεύει την 
αίτηση του ενδιαφερομένου, θα υποβάλλεται στην αρμό¬ 
δια Υπηρεσία του Υπουργείου Ανάπτυξης προμελέτη του 
έργου συντασσόμενη σύμφωνα με τις απαιτήσεις της 
παρ. 1 του άρθρου 4 της παρούσας. Από την εν λόγω προ¬ 
μελέτη θα προκύπτουν κατά σαφή τρόπο τα στοιχεία του 
βαθμού ενεργειακής αξιοποίησης του διαθέσιμου υδατι¬ 
κού πόρου στην προτεινόμενη θέση εγκατάστασης του 
μικρού υδροηλεκτρικού έργου. 

3. Κατά τη δεύτερη φάση έκδοσης της άδειας εγκατά¬ 
στασης η ανωτέρω προμελέτη θα συμπληρώνεται με τα 
λεπτομερή τεχνικά και οικονομικά στοιχεία της παρ .2 του 
άρθρου 4 της παρούσας. 

4. Η αρμόδια Υπηρεσία του Υπουργείου Ανάπτυξης δια¬ 
βιβάζει χωρίς καθυστέρηση τις αιτήσεις του άρθρου 1 της 
παρούσας και τις κατά την παρ. 2 του παρόντος άρθρου 
προμελέτες του έργου στη ΔΕΗ για την έκδοση σχετικής 
γνωμοδότησης. Φάκελλοι εκκρεμών αιτημάτων που έ¬ 
χουν περιέλθει στις Περιφέρειες της Χώρας στα πλαίσια 
του Ν.2647/1998 διαβιβάζονται από τις οικείες Υπηρεσίες 
των Περιφερειών απευθείας στη ΔΕΗ. 

5. Η ΔΕΗ οφείλει σε προθεσμία εξήντα (60) ημερών από 
την παραλαβή των ανωτέρω προμελετών να εκδόσει γνω¬ 
μοδότηση που θα αποστέλλεται στην αρμόδια Υπηρεσία 
του Υπουργείου Ανάπτυξης. Σε περίπτωση κατά την ο¬ 
ποία ο ενδιαφερόμενος έχει υποβάλλει για την ευρύτερη 
περιοχή αλλά οπωσδήποτε μέσα στην ίδια υδρολογική 
λεκάνη περισσότερες της μιας αιτήσεις για την κατα¬ 
σκευή περισσοτέρων του ενός έργων, με τα οποία αξιο- 
ποιείται σε συνολικότερη βάση το υδατικό δυναμικό της 
ευρύτερης περιοχής, οι αιτήσεις αυτές θα εξετάζονται ε¬ 
νιαία συνολικά και ανά θέση. 

6 . Στην αξιολόγηση θα τεκμηριώνεται ο μέγιστος και ο 
προτεινόμενος βαθμός αξιοποίησης του διαθέσιμου υδα¬ 
τικού δυναμικού με συνεκτίμηση και των λοιπών τεχνικών 
και οικονομικών στοιχείων των οικείων μελετών λαμβανο- 
μένου υπόψη και κάθε άλλου διαθέσιμου υδρολογικού, 
γεωλογικού κλπ. στοιχείου από το αρχείο της ΔΕΗ ή σε 
κατοχή τρίτων στο οποίο υφίσταται δικαίωμα πρόσβασης 
από Δημόσια Αρχή. Για το σκοπό αυτό η ΔΕΗ θα δρα συ¬ 
ντονιστικά και επί άλλων φορέων που εποπτεύονται από 
το Υπουργείο Ανάπτυξης και ιδιαίτερα του Κέντρου Ανα¬ 
νεώσιμων Πηγών Ενέργειας (ΚΑΠΕ) και του Ινστιτούτου 
Γεωλογικών και Μεταλλευτικών Ερευνών (ΙΓΜΕ) που υ- 
ποχρεούνται στην άμεση και ασφαλή διαβίβαση στη ΔΕΗ 
των υδρολογικών, γεωλογικών κλπ. στοιχείων που είναι α¬ 
ναγκαία για την αξιολόγηση των προμελετών του άρθρου 
4 της παρούσας. 

7. Με σκοπό την προώθηση της διαδικασίας έκδοσης α¬ 
δειών εγκατάστασης και λειτουργίας μικρών υδροηλε¬ 
κτρικών έργων η αρμόδια Υπηρεσία του Υπουργείου Ανά¬ 
πτυξης μετά την παραλαβή των γνωμοδοτήσεων μεριμνά 
για την αποστολή στις αδειοδοτούσες Υπηρεσίες των Πε¬ 
ριφερειών της Χώρας αυτών των αιτήσεων των οποίων ο 
βαθμός αξιοποίησης του διαθέσιμου υδατικού δυναμικού 
δεν υπολείπεται των ορίων του άρθρου 2 της παρούσας. 

8 . Στην περίπτωση κατά την οποία έως την παραλαβή α- 

πό το Υπουργείο Ανάπτυξης των γνωμοδοτήσεων της παρ. 

5 του παρόντος άρθρου, κατατεθεί αίτηση για την αυτή ή υ- 
δρολογικά συναρτώμενη θέση και από άλλον ενδιαφερό¬ 
μενο, θα διαβιβάζεται και αυτή η αίτηση προς αξιολόγηση 
στη ΔΕΗ. Μόνο μετά την ολοκλήρωση της διαδικασίας έκ¬ 
δοσης των γνωμοδοτήσεων θα αποστέλλεται στις αδειο- 
δοτούσες Υπηρεσίες των Περιφερειών ο φάκελλος της αί¬ 
τησης για την οποία σύ μφωνα με τη γνωμοδότηση της ΔΕΗ 
επιτυγχάνεται ο μεγαλύτερος βαθμός αξιοποίησης του 
διαθέσιμου υδατικού δυναμικού στην προτεινόμενη θέση 
εγκατάστασης του μικρού υδροηλεκτρικού έργου. Αιτήμα¬ 
τα για συγκεκριμένη θέση περιερχόμενα στη ΔΕΗ μετά την 
ολοκλήρωση διαδικασίας γνωμοδότησης για την υπόψη 
θέση δεν θα λαμβάνονται υπόψη. 

Άρθρο 4 

Απαιτήσεις τεχνικών προμελετών 

1. Σκοπός των τεχνικών προμελετών που εκπονούνται 
στα πλαίσια του άρθρου 2 της παρούσας για κατασκευή 
σταθμών παραγωγής ηλεκτρικής ενέργειας με εκμετάλ¬ 
λευση υδατίνων πόρων και σύμφωνα με την έννοια του 
άρθρου 1 της απόφασης 8295/1995 είναι η τεκμηρίωση 
του προτεινόμενου βαθμού ενεργειακής αξιοποίησης του 
διαθέσιμου υδατικού πόρου με την εύστοχη εκλογή της 
προτεινόμενης λύσης ως προς την έκταση και μορφή του 
έργου και η επίλυση όλων των βασικών προβλημάτων. Η 
εκλογή αυτή πρέπει να προκύπτει από τη σύνθεση των πο- 
ρισμάτων των αναγκαίων ειδικών μελετών σε συνδυασμό 
με τη διερεύνηση των τεχνικών και οικονομικών προβλη¬ 
μάτων καθώς και των λοιπών επιπτώσεων. Η ΔΕΗ αξιολο¬ 
γεί τις τεχνικές προμελέτες ως προς την ύπαρξη και τεκ¬ 
μηρίωση των κατωτέρω επιμέρους στοιχείων: 

α) Γενική περιγραφή του Υδροηλεκτρικού Έργου που 
θα περιλαμβάνει την ακριβή θέση του και την ευρύτερη 
περιοχή με αναφορά στην ονομασία του ρεύματος ή πο¬ 
ταμού, τα τοπωνύμια των θέσεων των έργων υδροληψίας, 
μεταφοράς νερού και υδροηλεκτρικού σταθμού, τους δή¬ 
μους στα διοικητικά όρια των οποίων υπάγεται η περιοχή 
του έργου, το οδικό δίκτυο, κλπ. Επίσης θα περιλαμβάνε¬ 
ται γενική περιγραφή των επιμέρους τμημάτων από τα ο¬ 
ποία αποτελείται το έργο περιλαμβανομένης της θέσης, 
υψομέτρου και τύπου της υδροληψίας, της όδευσης και 
του τύπου των έργων μεταφοράς του νερού μέχρι την 
προσαγωγή του υπό πίεση στον υδροηλεκτρικό σταθμό, 
των υφισταμένων απολήψεων νερού κατάνιη της υδρο¬ 
ληψίας για άλλες χρήσεις, κλπ. 

β) Υδρολογική μελέτη για την εκτίμηση του δυναμικού 
του προς αξιοποίηση υδατικού πόρου. Η υδρολογική με¬ 
λέτη θα περιλαμβάνει αναγνώριση της λεκάνης με ανα¬ 
φορά στη φυτοκάλυψη, εδαφοκάλυψη, ύπαρξη πηγών 
και αξιολόγηση της συνεισφοράς τους στην απορροή της 
λεκάνης, αναγνώριση υδρομετρικών και βροχομετρικών 
σταθμών της περιοχής και αιτιολόγηση της επιλογής αυ¬ 
τών που χρησιμοποιούνται, εκτίμηση της καμπύλης διάρ¬ 
κειας ημερησίων παροχών στη θέση υδροληψίας με την 
πλέον δόκιμη μέθοδο αξιοποίησης των διαθέσιμων υδρο- 
λογικών και κλιματολογικών πληροφοριών με σαφή πα¬ 
ραπομπή στην πηγή προέλευσης τους. Για τη χάραξη της 
καμπύλης διάρκειας θα χρησιμοποιούνται υδρομετρικά 
στοιχεία τουλάχιστον δεκαετούς διάρκειας εφόσον υ¬ 
πάρχουν ή για όσα έτη υφίσταται ο υδρομετρικός σταθ¬ 
μός. Στην περίπτωση απουσίας υδρομετρικών στοιχείων 
στη θέση του έργου ή στην ευρύτερη περιοχή του απαι¬ 
τούνται υδρομετρήσεις διάρκειας τουλάχιστον ενός έ¬ 
τους εκτός εάν από τα υπάρχοντα κλιματολογικά στοιχεία 
μπορούν να εξαχθούν αξιόπιστα συμπεράσματα για το 


μέγεθος των παροχών στην υπόψη θέση. Με εξαίρεση την 
περίπτωση της διενέργειας υδρομετρήσεων από τον ίδιο 
τον αιτούντα που θα επιβεβαιώνεται με αυτοψία σύμφω¬ 
να με την παρ. 3 του παρόντος άρθρου συνιστά λόγο α¬ 
ποκλεισμού από τη διαδικασία αξιολόγησης η αποφυγή 
ρητής αναφοράς στην πηγή των υδρολογικών δεδομέ¬ 
νων. 

γ) Γεωλογική Γεωτεχνική Αναγνώριση από την οποία θα 
προκύπτει ότι οι συνθήκες των λεκανών κατακλύσεως, 
των θέσεων των φραγμάτων και των οδεύσεων των αγω¬ 
γών προσαγωγής παρουσιάζονται κατ’αρχή ως ευνοϊκές 
για την κατασκευή των σχετικών έργων. 

δ) Τεχνική Περιγραφή όλων των επιμέρους τμημάτων 
του έργου με υποχρεωτική αναφορά τουλάχιστον στο υ¬ 
ψόμετρο υδροληψίας και του υδροηλεκτρικού σταθμού, 
τον τύπο και τα γεωμετρικά χαρακτηριστικά του συστή¬ 
ματος προσαγωγής νερού, (όδευση, μήκος, διάμετρος, 
κλπ) των στροβίλων, (ύψος, ισχύς, κλπ) των γεννητριών, 
(σύγχρονηασύγχρονη, τάση, ισχύς, συντελεστής ισχύος, 
κλπ.) και των μετασχηματιστών, τον τρόπο λειτουργίας 
του υδροηλεκτρικού σταθμού, καθώς και όποιο άλλο 
στοιχείο απαιτείται για την πλήρη κατανόηση του σχεδια- 
σμού και των επιλογών που εφαρμόστηκαν. 

ε) Σχέδια του έργου που θα περιλαμβάνουν τουλάχι¬ 
στον τα ακόλουθα: 

• Απόσπασμα χάρτη της Γεωγραφικής Υπηρεσίας 
Στρατού σε κλίμακα 1:50.000 με σημειωμένη τη θέση του 
έργου, της λεκάνης απορροής και των κυριωτέρων πη¬ 
γών. 

• Γενική διάταξη των κύριων τμημάτων του έργου σε 
κλίμακα 1:5.000 ή κατ’ έξαίρεση 1:10.000 με τα αναγκαία 
στοιχεία της λεκάνης κατάκλυσης 

• Σχέδιο υδροληψίας σε κλίμακα τουλάχιστον 1:100 

• Σχέδιο του κτηρίου του υδροηλεκτρικού σταθμού σε 
τομή και κάτοψη όπου θα εμφανίζεται η διάταξη όλου του 
ηλεκτρομηχανολογικού εξοπλισμού που θα εγκαταστα¬ 
θεί στο έργο σε κλίμακα τουλάχιστον 1:100 

στ) Ενεργειακοί υπολογισμοί για τον προσδιορισμό της 
παραγόμενης ενέργειας σε μηνιαία βάση, της διατιθέμε¬ 
νης ισχύος και αθροιστικά της ετήσια παραγόμενης ενέρ¬ 
γειας λαμβανομένης υπόψη της χρησιμοποιούμενης μέ¬ 
σης μηνιαίας παροχής, του βαθμού απόδοσης του προς 
εγκατάσταση ηλεκτρομηχανολογικού εξοπλισμού, κα¬ 
θώς και των περιορισμών στη λειτουργία του, των δε¬ 
σμεύσεων στη χρήση του νερού όπως η παραμένουσα 
παροχή στο ρεύμα ή ποταμό και τυχόν άλλων χρήσεων ό¬ 
πως για άρδευση και ύδρευση. 

ζ) Εκτιμητικός προϋπολογισμός του έργου στον οποίο 
δεν θα περιλαμβάνεται το κόστος διασύνδεσης του έρ¬ 
γου με το δίκτυο της ΔΕΗ δεδομένου ότι τούτο θα υπολο¬ 
γίζεται απάτην Επιχείρηση και θα γνωστοποιείται στον εν¬ 
διαφερόμενο για να ληφθεί υπόψη κατά τη σύνταξη της 
οικονομικής ανάλυσης που θα υποβληθεί στη Β’ φάση της 
διαδικασίας έκδοσης άδειας εγκατάστασης. 

η) Χρονικός προγραμματισμός του έργου με τεκμηρίω¬ 
ση της εφικτότηταςτου χρονοδιαγράμματος υλοποίησης 
του και της ύπαρξης εσωτερικού μηχανισμού παρακο¬ 
λούθησης και ελέγχου της πορείας του. 

2. Κατά τη Β’ φάση της διαδικασίας έκδοσης άδειας ε¬ 
γκατάστασης ο ενδιαφερόμενος θα υποβάλλει την τεχνι- 
κοοικονομική μελέτη του έργου στην αδειοδοτούσα Αρχή 
που θα διαβιβάζει αντίτυπο της στη ΔΕΗ. Η εν λόγω τεχνι- 
κοοικονομική μελέτη θα περιλαμβάνει υποχρεωτικά τα α¬ 
κόλουθα: 

α) Πλήρη τεχνική περιγραφή του εξοπλισμού που θα ε¬ 
γκατασταθεί στο έργο με όλατα τεχνικά χαρακτηριστικά του 

β) Υδραυλικούς υπολογισμούς αναγκαίους για τη δια- 
στασιολόγηση των έργων προστασίας από πλημμυρικές 
παροχές. 

γ) Μονογραμμικό διάγραμμα σύνδεσης του υδροηλε¬ 
κτρικού σταθμού με το δίκτυο της ΔΕΗ όπως θα απεικονί¬ 
ζονται όλες οι καταναλώσεις του σταθμού, όλος ο εξοπλι¬ 
σμός που έχει σχέση με τη ροή της ηλεκτρικής ενέργειας 
με τα βασικά χαρακτηριστικά του συμπεριλαμβανομένων 
και των μέσων προστασίας του. Για τις γεννήτριες και με¬ 
τασχηματιστές θα αναφέρονται ο τύπος, η τάση, η συνδε¬ 
σμολογία, ο συντελεστής ισχύος, η σύνθετη αντίσταση και 
ο τρόπος γείωσης. 

δ) Αναλυτικό προϋπολογισμό κατασκευής του έργου ε¬ 
ξαγόμενο από τις ποσότητες όλων των κονδυλίων και τι¬ 
μές μονάδας εργασιών. 

ε) Οικονομική ανάλυση με σκοπό να δειχθεί η ορθή επι¬ 
λογή των χαρακτηριστικών του εξοπλισμού σε σχέση με 
τις δυνατότητες της προς αξιοποίηση θέσης, καθώς και ο 
υπολογισμός της ωφελιμότητας της επένδυσης. Στην οι¬ 
κονομική ανάλυση θα λαμβάνεται υπόψη το κόστος κατα¬ 
σκευής, τα έσοδα από την πωλούμενη ενέργεια, το κό¬ 
στος διασύνδεσης, λειτουργίας και συντήρησης και κάθε 
άλλη επιβάρυνση που τυχόν θα προκύψει κατά τη μελέτη, 
κατασκευή και λειτουργία του έργου. Γ ια την οικονομική 
αξιολόγηση θα χρησιμοποιηθούν ο εσωτερικός βαθμός 
απόδοσης της επένδυσης προ φόρων. 

3. Η ΔΕΗ δικαιούται μέσα σε είκοσι (20) ημέρες από τη 
διαβίβαση κάθε φάσης να ζητήσει διευκρινίσεις ή και πρό¬ 
σθετα στοιχεία χωρίς υπέρβαση του συνολικού χρόνου 
που προβλέπεται στην παρ. 5 του άρθρου 3 της παρού¬ 


σας. Επίσης, μετά από συνεννόηση με τον ενδιαφερόμε¬ 
νο, στελέχη της ΔΕΗ δικαιούνται να πραγματοποιήσουν 
επιτόπια επίσκεψη στη θέση του έργου, στην οποία υπο- 
χρεούται να παρίσταται εκπρόσωπός του ειδικά στην πε¬ 
ρίπτωση κατά την οποία οι υδρομετρήσεις διεξάγονται α¬ 
πό τον ίδιο τον αιτούντα. 

4. Σε καμμία περίπτωση η έκδοση θετικής γνωμοδότη¬ 
σης για κάποιο σχήμα δεν συνεπάγεται ανάληψη από το 
Ελληνικό Δημόσιο, τη ΔΕΗ ή άλλο φορέα αξιολόγησης 
της ευθύνης για την ακρίβεια των στοιχείων και την ορθό¬ 
τητα των επιλογών του σχεδιασμού για τα οποία την απο¬ 
κλειστική ευθύνη φέρει ο αϊτών. 

Άρθρο 5 
Λοιπές ρυθμίσεις 

Εφόσον δεν ορίζεται διαφορετικά στην παρούσα, εξα¬ 
κολουθούν να ισχύουν οι όροι της υπουργικής απόφασης 
8295/1995, όπως συμπληρώθηκε και τροποποιήθηκε με¬ 
ταγενέστερα. 

Αρθρο 6 
Έναρξη ισχύος 

Η ισχύς της παρούσας Απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιουλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

